Vita:Alföld

message: Ez a lap két dologról szól: egy általános földrajzi fogalomról (alföld) és egy kelet-közép-európai tájegységről (Alföld). Valamelyikből önálló szócikket kéne csinálni. Gondolom, az alföld mint köznév az általánosabb, és az maradhatna a meglévő címszó alatt. Ha igen, akkor a közép-európai tájegységet (amiről a mostani cikk nagyobb része szól) például az alábbiak valamelyikére lehetne átnevezni:
* Alföld (Kelet-Közép-Európa)
* Alföld (Kárpát-medence)
* ???
A térképen a hivatalos neve csak Alföld, úgyhogy szerintem nem lenne jó Nagyalföldre mozgatni. Másrészt Magyarországra vonatkozó dolgot sem igen rakhatunk bele, mert bár területének legnagyobb része hazánkban van, azért más országokba is átnyúlik (Horvátország, Szerbia és Montenegró, Románia, Ukrajna, Szlovákia).
Ötletek?
Adam78 2005. július 21., 01:02 (CEST)
Mi lenne, hogyha a tulajdonnevet Az Alföld néven jelenítenénk meg? Többek között, mert nagyon sok cikknél kell rá hivatkozni. De erre, őszintén szólva nem szeretnék egyértelműsítő lapot látni, elég lenne felsorolni a különböző, fontosabb alföldeket az alföld cikkben felsorolni és a "Nagyalföldet" szócikk elején odahivatkozással elkülöníteni (ill. annak az elején hasonló módon utalni az alföld köznévre). Csak az a baj, hogy az ilyen típusú egyértelműsítéseket mindig átalakítják(juk?) egyértelműsítő lapra, pedig itt igatzán nem kellene... -- Serinde 2005. július 21., 10:42 (CEST)
Szerintem a szerkesztők 100 esetből 99-szer el fogják felejteni, hogy Az Alföldnél a névelőt is be kell linkelni. Lehet, hogy radikális megoldásnak tűnik, mert végül is a köznév az elsődleges jelentés, de tekintve, hogy valószínűleg főként a Nagyalföldet fogjuk érteni alatta, legyen az a főcímszó, és az elején említsük meg, hogy van ilyen köznév is, és arról meg legyen mondjuk Síkság néven. (ha a síkság nem ugyanaz, mint az alföld, akkor bocsi, nem vagyok földrajzos...) Alensha  * 2005. július 21., 14:05 (CEST)
OK, akkor a mostani lap elejére írjuk oda, hogy "Ez a szócikk a közép-európai tájegységről szól; amennyiben az alföldre mint általános földrajzi fogalomra vagy kíváncsi, kattints az Alföld (síkság) linkre." Az első mondatot pedig át lehet vinne ebbe az új cikkbe, amelynek elejére egy hasonló szöveget szúrunk be. Így az Alföldre való linkelésnél sem kell zárójelezni. Adam78 2005. július 21., 14:34 (CEST)
-----
nagy-magyar-alföld? hány-kötőjel-lehet-egy-szóban? :) Alensha  * 2005. július 23., 01:00 (CEST)
Földrajzi névben három még simán... L. a 178. pontot. -- Adam78 2005. július 23., 01:27 (CEST)
Szerintem a Nagyalföld lenne a megfelelő cím. Két okból: egyfelől mert van Kisalföld is, és amikor a kettőt egymás mellett említjük, kézenfekvően jön is a Kis- és Nagyalföld megnevezés. Másfelől pedig azért, mert így a földrajzi nevet a geomorfológiai alakzattal nem lehet összekeverni. LApankuš→ 2011. augusztus 13., 00:09 (CEST)
thread_title: Ketté kéne bontani az ''alföld'' köznevet és az ''Alföld'' tulajdonnevet

message: ...kéne, mert Alföld (folyóirat, 1954–) is van. SyP 2007. október 2., 20:03 (CEST)
thread_title:  egyértelműsítő lap 

message: A közölt térkép szerint a barabási Kaszonyi-hegy (240 méter tszf) az Alföld része. Annak kellene lennie a legmagasabb pontnak, a Hoportyó csak második. --Beroesz  2013. június 5., 21:19 (CEST)
replies: text: Így van, annak kellene a legmagasabbnak lennie. Az Alföldnek a Kaszonyi-hegy is a része, ahogy a Mezőföld és a delibláti homokpuszta is. Ezek mind a hárman rendelkeznek 200 méter feletti csúcsokkal. 84.206.24.179 (vita) 2023. június 1., 14:24 (CEST)
thread_title:  Legmagasabb pont 

message: Javasolom, hogy ez a lap kapja meg az Alföld (tájegység) címet  - így az egyértelműsítő lapon a tulajdonnév is jobban elkülöníthető lenne a síkságot jelentő köznévi fogalomtól.--Linkoman vita 2019. augusztus 29., 15:16 (CEST)
thread_title:  Javasolt cím: [[Alföld (tájegység)]]